钦定古今图书集成/历象汇编/历法典/第098卷 > 宋
## 钦定古今图书集成/历象汇编/历法典/第098卷 > 宋

宋漏刻之制：

按《宋史·律历志》漏刻：“《周礼》挈壶氏，主挈壶，水以为漏，
以水火守之，分以日夜，所以视漏刻之盈缩，辨昏旦之短长。自秦汉至五代，典其事者，虽立法不同，而皆
本于《周礼》。惟后汉隋五代著于史志，其法甚详，而历
载既久，传用渐差。国朝复挈壶之职，专司辰刻，署置
于文德殿门内之东偏，设鼓楼、钟楼于殿庭之左右。”
其制：“有铜壶、水称、渴乌、漏箭、时牌、契之属。壶以贮水，
乌以引注，称以平其漏，箭以识其刻，牌以告时于昼。”
〈牌有七自卯至酉用之制以牙刻字填金〉《契》以发鼓于夜，
常以卯正后一刻为禁门开钥之节，盈八刻。

后以为辰时，每时皆然，以至于酉。每一时直官进牌
奏时，正鸡人引唱，击鼓一十五声。〈惟午正击鼓一百五十声〉至昏
夜鸡唱，放《鼓契》出，发鼓击钟一百声，然后下漏。每夜
分为五更，更分为五点，更以击鼓为节，点以击钟为
节。每更初皆鸡唱，转点即移水称，以至五更二点止，
《鼓契》出。〈凡放鼓契出禁门外击鼓然后衙鼓作止鼓契出亦然而更鼓止焉〉五点击钟
一百声，鸡唱击鼓，是谓“攒点。”至八刻后为卯时，正四
时皆用此法禁钟。又别有更点，在长春殿门之外，玉
清昭应宫、景灵宫、会灵观、祥源观及宗庙陵寝亦皆
置焉，而更以鼓为节点，以钲为节。

按《职官志》：“秘书省钟鼓院，掌文德殿钟鼓楼刻漏进
牌之事。”

按《宋会要》，漏刻之法有水秤，以木为衡，衡上刻疏之
曰“天河”，其广长容水箭。箭有四，以木为之，长三尺有
五寸，著时刻更点，纳于天河中，昼夜更用之。

### 真宗景德四年奏复报时唱词之制

按《宋史真宗本纪》不载。　按《律历志》，“殿前报时鸡唱”，
唐朝旧有词，朱梁以来因而废弃，止唱和音。景德四
年，司天监请复用旧词，遂诏两制详定，付之习唱。每
大礼、御殿、登楼、入阁、内宴、昼改时、夜改更则用之，常
时改刻、改点则不用。

### 大中祥符三年韩显符定二十四气昼夜刻数

按《宋史真宗本纪》不载。　按《律历志》，大中祥符三年，
春官正韩显符上铜浑仪法要，其中有二十四气，昼
夜进退，日出没刻数立成之法，合于宋朝历象。今取
其气节之初，载之于左。

〈二十四气〉　日出　　　　　　　　　　日没，
冬至　　　　　卯四刻。〈一百四十四半〉　申三刻。〈五十一半〉
小寒　　　　　卯四刻。〈一百一十九半〉　申三刻。〈七十六半〉
大寒　　　　　卯四刻。〈三十四半〉　　　申四刻。〈十四半〉
立春　　　　　卯三刻。〈五十六半〉　　　申四刻。〈一百三十九半〉
《雨水》　　　　　卯二刻。〈五十八半〉　　　申五刻。〈一百三十七半〉
惊蛰　　　　　卯一刻。〈四十半〉　　　　申七刻。〈八半〉
春分　　　　　卯初。〈空〉　　　　　　　酉初。〈空〉
清明　　　　　寅七刻。〈八〉　　　　　　酉一刻。〈四十半〉
《谷雨》　　　　　寅五刻。〈一百二十七半〉　酉二刻。〈六十八半〉
立夏。　　　　　寅四刻。〈一百四十九半〉　酉三刻。〈七十六半〉
小满，　　　　　寅三刻。〈一百四十六半〉　酉四刻。〈四十九半〉
芒种　　　　　寅三刻。〈七十一半〉　　　酉四刻。〈一百二十四半〉
夏至　　　　　寅三刻。〈五十一半〉　　　酉四刻。〈一百四十四半〉
小暑　　　　　寅三刻。〈七十一半〉　　　酉四刻。〈一百二十四半〉
大暑　　　　　寅三刻。〈一百四十六半〉　酉四刻。〈四十九半〉
立秋　　　　　寅四刻。〈一百一十九半〉　酉三刻。〈七十六半〉
处暑　　　　　寅五刻。〈一百二十七半〉　酉三刻。〈六十八半〉
《白露》　　　　　寅七刻。〈八半〉　　　　　酉一刻。〈四十半〉
秋分　　　　　卯初。〈空〉　　　　　　　酉初。〈空〉
寒露　　　　　卯一刻。〈四十半〉　　　　申七刻。〈八半〉
《霜降》　　　　　卯二刻。〈五十八半〉　　　申五刻。〈一百三十七半〉
立冬　　　　　卯三刻。〈五十六半〉　　　申四刻。〈六十九半〉
“小雪。”　　　　　卯四刻。〈三十四半〉　　　申四刻。〈十四半〉
“大雪。”　　　　　卯四刻。〈一百十九半〉　　申三刻。〈七十一半〉
〈二十四气〉　昼刻、　　　　　　　　　　夜刻：
冬至　　　　　四十刻。〈五〉　　　　　　五十九刻。〈一百四十二〉
《小寒》，　　　　　四十刻。〈五十五〉　　　　五十九刻。〈九十二〉
大寒，　　　　　四十一刻。〈七十八〉　　　五十八刻。〈六十九〉
《立春》　　　　　四十三刻。〈三十四〉　　　五十六刻。〈一百一十三〉
《雨水》　　　　　四十五刻。〈三十〉　　　　五十四刻。〈一百一十七〉
惊蛰　　　　　四十七刻。〈六十六〉　　　五十二刻。〈八十一〉
春分，　　　　　五十刻。〈空〉　　　　　　五十刻。〈空〉
《清明》　　　　　五十二刻。〈八十一〉　　　四十七刻。〈六十六〉
《谷雨》　　　　　五十四刻。〈一百三十七〉　四十五刻。〈十〉
《立夏》　　　　　五十七刻。〈六〉　　　　　四十二刻。〈一百四十一〉
小满，　　　　　五十八刻。〈九十九〉　　　四十一刻。〈四十八〉
芒种　　　　　五十九刻。〈一百二〉　　　四十刻。〈四十五〉
夏至　　　　　五十九刻。〈一百四十二〉　四十刻。〈五〉
小暑　　　　　五十九刻。〈一百二〉　　　四十刻。〈四十五〉
大暑　　　　　五十八刻。〈九十九〉　　　四十一刻。〈四十八〉
《立秋》　　　　　五十七刻。〈六〉　　　　　四十二刻。〈一百四十一〉
《处暑》，　　　　　五十四刻。〈一百三十七〉　四十五刻。〈十〉
《白露》　　　　　五十二刻。〈八十一〉　　　四十七刻。〈六十六〉
秋分，　　　　　五十刻。〈六二〉　　　　　五十刻。〈空〉
寒露　　　　　四十七刻。〈六十六〉　　　五十二刻。〈八十一〉
《霜降》　　　　　四十五刻。〈三十〉　　　　五十四刻。〈一百一十七〉《立冬》　　　　　四十五刻。〈三十四〉　　　五十六刻。〈一百一十三〉
《小雪》，　　　　　四十一刻。〈七十八〉　　　五十八刻。〈六十九〉
“大雪”　　　　　四十刻。〈五十五〉　　　　五十九刻。〈九十二〉

### 仁宗天圣八年燕肃上莲花漏法

按《宋史仁宗本纪》，不载　按《宋会要》，“天圣八年，燕肃
上莲花漏法。其制琢石为四分之壶，剡木为四分之
箭，以测十二辰、二十四气，四隅十千洎百刻，分布昼
夜，成四十八箭。其箭一气一易二十四气，各有昼夜，
故四十八箭。”又为水匮，置铜渴乌，引水下注铜荷，中
插石壶旁，铜荷承水，自荷茄中溜泻入壶，壶上当中
为“金莲花覆之，花心有窍容箭，下插箭首与莲心平。”
渴乌漏下水入壶一分，浮箭上涌一分，至于登刻盈
时皆如之。

### 皇祐 年更造漏刻

按《宋史仁宗本纪》不载。　按《律历志》：“自黄帝观漏水，
制器取则，三代因以命官，则挈壶氏其职也。后之作
者，或下漏，或浮漏，或轮漏，或权衡，制作不一。宋旧有
刻漏，及以水为权衡，置文德殿之东庑。景祐三年，再
加考定，而水有迟疾。用有司之请，增平水壶一，渴乌
二，昼夜箭二十一。然常以四时日出，传卯正一刻，又
每”时正己传一刻，至八刻己传次时，即二时初末相
侵殆半。皇祐初，诏舒易简、于渊、周琮更造其法，用平
水重壶，均调水势，使无迟疾，分百刻于昼夜。冬至昼
漏四十刻，夜漏六十刻。夏至昼漏六十刻，夜漏四十
刻。春秋二分，昼夜各五十刻。日未出前二刻半为晓，
日没后二刻半为昏，减夜五刻以益尽漏，谓之“昏旦
漏刻”，皆随气增损焉。冬至、夏至之间，昼夜长短，凡差
二十刻。每差一刻，别为一箭。冬至互起其首，凡有四
十一箭。昼有朝、有禺、有中、有晡、有夕；夜有甲、乙、丙、丁、
戊，昏旦有星中，每箭各异其数。凡黄道升降，差二度
四十分，则随历增减改箭。每时初行一刻，至四刻六
分之一为时正；终八刻六分之二，则交次时。

### 神宗熙宁七年沈括上浮漏议作浮漏

按《宋史神宗本纪》，熙宁七年夏六月丁亥，作浮漏。
按《天文志》：熙宁七年，沈括上《浮漏议》曰：“播水之壶三，
而受水之壶一，曰求壶。废壶，方中皆圆，尺有八寸，尺
有四寸五分以深，其食二斛，为积分四百六十六万
六千四百六十，曰复壶，如求壶之度，中离以为二元，
一斛介八斗而中有达，曰建壶，方尺植三尺有五寸，
其食斛有半。”求壶之水，复壶之所求也。壶盈则水驰，
壶虚则水凝。复壶之胁为枝渠，以为水节。求壶进，水
暴则流怒以摇，复以壶又折以为介，复为枝渠，达其
滥溢。枝渠之委，所谓废壶也，以受废水。三壶皆所以
播水，为水制也。自复壶之介以玉权酾于建壶，建壶
所以受水为刻者也。建壶一易箭，则发上室以泻之。
求复建壶之泄，皆欲迫下水所趋也。《玉权》，下水之概，
寸，矫而上之，然后发，则水挠而不躁也。复壶之达半，
求壶之注，玉权半复壶之达，枝渠博皆分，高如其博，
平方如砥，以为水。概壶皆为之幂，无使秽游，则水道
不慧。求壶之幂龙纽，以其出水不穷也。《复壶士纽》，士
所以生法者，复壶制法之器也。废壶鲵纽，止水之沈
鲵所伏也。铜史令刻，执漏政也。冬设煴燎，以泽凝也。
注水，以龙噣直颈，附于壶体，直则易浚，附于壶体则
难败。复壶，玉为之喙，衔于龙噣，谓之权，所以权其盈
虚也。建壶之执窒旊涂，而弥之以重帛，窒则不吐也。
管之善利者，水所溲也，非玉则不能坚良以久。权之
所出，高则源轻，源轻则其委不悍，而溲物不利。箭不
效于玑衡则易权，洗箭而改昼，覆以玑衡，谓之“常不
弊之术。”今之下漏者，始尝甚密，久复先大者，管泐也；
管泐而器皆弊者，无权也；弊而不可复寿者，术固也。
察日之晷以玑衡，而制箭以日之晷，迹一刻之度，以
赋馀刻。刻有不均者，建壶有眚也。赘者磨之，“创者补
之，百刻一度，其壶乃善。昼夜已复而箭有馀才者，权
鄙也；昼夜未复而壶吐者，权沃也。如是则调其权，此
制器之法也。下漏必用甘泉，恶其垽之为壶眚也，必
用一源。泉之洌者，权之而重，重则敏于行而为箭之
情。慓？泉之卤者，权之而轻，轻则椎于行而为箭之情。
驽？一井不可他汲，数汲则泉浊，陈水不可再注，再注
则行利，此下漏之法也。箭一如建壶之长，广寸有五
分，三分去二以为之厚。其阳为百刻，为十二辰。博牍
二十有一，如箭之长，广五分去半以为之后。阳为五
更，为二十有五筹。阴刻消长之衰，三分箭之广，其中
刻契以容牍，夜算差一刻，则因箭而易牍。”镣匏，箭舟
也，其虚五升，“重一镒有半。鍜而赤。柔者，金之美者也，
然后渍而不墨，墨者其久必蚀。银之有铜则墨，铜之
有锡则屑，特铜久灂则腹败而饮，皆工之所不材也。”
按《律历志》，七年六月，司天监呈新制浮漏于迎阳
门。帝召辅臣观之，数问同提举官沈括，具对所以改
更之理。寻又言：“准诏，集监官较其密疏，无可比较。”诏
置于翰林天文院。七月，以括为右正言，司天秋官正

按《稗编》沈括《晷漏议》：“古今言刻漏者数十家，悉皆疏
谬。历家言晷漏者，自《颛帝历》至今见于世谓之大历
者凡二十五家，其步漏之术，皆未合天度。予占天候
景，以至验于仪象考数下漏，凡十馀年，方粗见真数，
成书四卷，谓之《熙宁晷漏》，皆非袭蹈前人之迹，其间
二事尤微：一者下漏家常患冬月水涩，夏月水利，以”
为水性如此，又疑冰澌所壅，万方理之，终不应法。予
以理求之，冬至日行速，天运已期而日已过表，故百
刻而有馀。夏至日行迟，天运未期而日已至表，故不
及百刻。既得此数，然后覆求晷景漏刻，莫不吻合，此
古人之所未知也。二者日之盈缩，其消长以渐，无一
日顿殊之理。历法皆以一日之气短长之中者播为
刻，分累损益，气初日衰，每日消长常同。至交一气，则
顿易刻衰。故黄道有弧而不圆，纵有强为数以步之
者，亦非乘理用算，而多形数相诡。大凡物有定形，形
有真数，方圆端斜，定形也。乘除相荡，无所附益，泯然
冥会者，真数也。其术可以心得，不可以言喻。黄道环
天正圆圆之为体，循“之则其妥至均。不均不能中规，
衡绝之则有舒有数，无舒数则不能成妥。以圆法相
荡而得衰，则衰无不均。以妥法相荡而得差，则差有
疏数。相因以求从，相消以求负，从负相入，会一术以
御日行。以言其变，则秒刻之间，消长未尝同。以言其
齐，则止用一衰。循环无端，始终如贯，不能议其隙。”此
圆法“之微，古之言算者有所未知也。以日衰、生日积
及生日衰，终始相求，迭为宾主，顺循之以索日变，衡
别之求去极之度，合散无迹，泯如运规，非深知造算
之理者，不能与其微也。”其详具予奏议，藏在史官及
予所著《熙宁晷漏》四卷之中。

### 元丰五年春正月乙己作新浮漏

按《宋史神宗本纪》云云。　按《律历志》。元丰五年五月。
翰林学士王安礼言。“详定浑仪官欧阳发所上浮漏
木样。具新器之宜。变旧器之失。臣等窃详司天监浮
漏疏谬不可用。请依新式改造修正。”从之。

### 孝宗淳熙十四年石万言淳熙历漏刻之差请送秘书省礼部详之

按《宋史孝宗本纪》不载。　按《律历志》：“淳熙十四年，国
学进士会稽石万言《淳熙历》立元非是，气朔多差，不
与天合。南渡以来，浑仪草创，不合制度，无圭表以测
日景长短，无机漏以定交食加时。设欲考正其差，而
太史局官尚如去年测验太阴亏食，自一更一点还
光一分之后，或一点还光二分，或一点还光三分以
上，或一点还光三分以下，更点乍疾乍徐，随景走弄，
以肆欺蔽。然其差谬非独此耳，冬至日行极南，黄道
出赤道二十四度，昼极短故四十刻，夜极长故六十
刻。夏至日行极北，黄道入赤道二十四度，昼极长故
六十刻，夜极短故四十刻。春秋二分，黄赤二道平而
昼夜等，故各五十刻。”此地中古今不易之法。至王普
重定刻漏，又有“南北分野、冬夏昼夜长短三刻之差。
今《淳熙历》皆不然，冬至昼四十刻极短，夜六十刻极
长，乃在大雪前二日，所差一气以上；自冬至之后，昼
当渐长，夜当渐短。今过小雪，昼犹四十刻，夜犹六十
刻，所差七日有馀；夏至昼六十刻极长，夜四十刻极
短，乃在芒种前一日，所差亦一气以上。自夏至之后，
昼当渐短，夜当渐长。今过小暑，昼犹六十刻，夜犹四
十刻，所差亦七日有馀，及昼夜各五十刻，又不在春
分、秋分之下。”至于日之出入，人视之以为昼夜有长
短有渐，不可得而急与迟也。急与迟则为变。今日之
出入增减一刻，近或五日，远或三四十日，而一急一
迟，与日“行常度无一合者，请考正《淳熙历法》”之差，俾
之上不违于天时，下不乖于人事。送秘书省、礼部详
之。

### 理宗端平三年修漏刻

按《宋史理宗本纪》。不载　按《续文献通考》。端平三年
七月。诏出封桩库千缗。下秘书省修漏刻。从太史局
之请也。